CELEX: 62007FO0146
Language: fi
Date: 2009-03-31
Title: Virkamiestuomioistuimen määräys (ensimmäinen jaosto) 31 päivänä maaliskuuta 2009. # Luigi Marcuccio vastaan Euroopan yhteisöjen komissio. # Virkamiehet - Henkilöstö - Tutkittavaksi ottamisen edellytysten selvä puuttuminen. # Asia F-146/07.

VIRKAMIESTUOMIOISTUIMEN MÄÄRÄYS (ensimmäinen jaosto)
      31 päivänä maaliskuuta 2009 
      Asia F-146/07
      Luigi Marcuccio
      vastaan
      Euroopan yhteisöjen komissio 
      Henkilöstö – Virkamiehet – Tutkintapyyntö, joka koskee onnettomuutta, johon kantaja väittää joutuneensa – Vahingonkorvauskanne – Selvästi täysin perusteeton kanne – Tutkittavaksi ottamisen edellytysten selvä puuttuminen
      Aihe: EY 236 ja EA 152 artiklaan perustuva kanne, jossa Luigi Marcuccio vaatii virkamiestuomioistuinta erityisesti kumoamaan komission
         päätöksen olla hyväksymättä hänen vaatimustaan tutkinnan aloittamisesta tapauksessa, joka sattui silloin, kun hänet oli lähetetty
         komission Angolassa sijaitsevaan edustustoon, sekä hänen vaatimustaan tämän tapauksen yhteydessä tapahtuneen vahingon korvaamisesta.
      
      Ratkaisu: Kanne jätetään osittain tutkimatta, koska sen tutkittavaksi ottamisen edellytykset selvästi puuttuvat, ja osittain hylätään,
         koska sen oikeudelliset perusteet selvästi puuttuvat. Kantaja velvoitetaan korvaamaan oikeudenkäyntikulut.
      
      Tiivistelmä
      Virkamiehet – Kanne – Edeltävä hallinnollinen valitus – Määräajat – Oikeuden vanhentuminen – Määräajan alkaminen uudelleen
            – Edellytys – Uusi tosiseikka
      (Henkilöstösääntöjen 90 ja 91 artikla)
      Mahdollisuus esittää henkilöstösääntöjen 90 artiklan 1 kohdassa tarkoitettu vaatimus ei anna virkamiehelle oikeutta jättää
         noudattamatta hallinnollisen valituksen esittämistä ja kanteen nostamista koskevia henkilöstösääntöjen 90 ja 91 artiklassa
         tarkoitettuja määräaikoja siten, että hän kyseenalaistaa epäsuorasti vaatimuksen esittämällä aikaisemman päätöksen, jota ei
         ollut riitautettu määräajassa. Tästä seuraa, että ainoastaan uusien ja olennaisten tosiseikkojen olemassaolo voi olla perusteena
         lopulliseksi tulleen aikaisemman päätöksen uudelle tutkimiselle.
      
      (ks. 39 ja 47 kohta)
      Viittaukset:
      Yhteisöjen tuomioistuin: asia 232/85, Becker v. komissio, 13.11.1986 (Kok., s. 3401, 8 kohta)